وەلیەددینی عێراقی
وەلیەددینی عێراقی ناوی تەواوی باوکی زەرعەی کوری ئەحمەدی کوری حافیزی گەورە عەبدولرەحیمی عێراقی یە.
بەئەسڵ کوردە و خەڵکی کوردستانی باشور - عێراقە
لە قاھیرەی پایەتەختی میسر لەدایک بووە و ھەرلەوێش وەفاتی کردووە، یەکێک بووە لە زانا گەورەکانی مەزھەبی شافعی و کتێبەکانی لەسەر بابەتی فیقھی ئیسلامی و ئوسولی فیقھن.

لەدایکبوونی و پێگەشتنی 
وەلیەددین لە ساڵی ٧٦٢ ک - ١٣٦٠ز لەدایکبووە، باوکی گرنگیێکی زۆری پێداوە و وای لێکردووە لە کۆری زۆرێک لە زانایانی خودان زانیاری و شکۆ دابنیشێت و گوێیان لێبگرێت سەفەری بۆ ھەریەک لەشارانی دیمەشق، مەککە و مەدینەی مونەوەرە کردووە، سەرەتا تەنھا لەلای باوکی خوێندوێتی دواتر لەسەر دەستی ئیناسی و عەفیفی و قەزوینی پێگەیشتووە. شارەزایێکی زۆری ھەبووە لەھەریەکە لە زانستەکانی حەدیس و ئوسولی فیقھـ و زمان. بۆ ماوەی بیست ساڵ کاری دادوەری کردووە و دواتر لەپای ئەوەی کاتی ھەبێت بۆ فێرکردن و نوسین و خوێندنەوە وازی لە دادوەری ھێنا، بەڵام دواتر دەکرێتە دادوەری سەرەکی میسر لەدوای جەلالەددینی بەلقینی.

بەرھەمەکانی 
 شرح سنن أبی داود.
 شرح البھجة.
 مختسر المھمات.
 النکت علی الحاوی والتنبیە والمنھاج.
 شرح جمع الجوامع فی الأصول.
 شرح نظم البیضاوی.
 شرح نظم الاقتراح.
 النکت علی منھاج البیضاوی.
 شرح تقریب الأسانید.
 حاشیة علی الکشَّاف.
 نکت الأطراف والمھمات.
 البیان والتوضیح لمن أخرج لە فی السحیح.

وەفاتی 
وەلیەددینی عێراقی/کوردی لە ١٧ی مانگی شەعبانی ساڵی ٨٢٦ کۆچی بەرامبەر ١٤٢٢زاینی وەفاتی کردووە.

سەرچاوەکان 
٣- کتێبی «کەسایەتییە مەزنەکانی نێو دونیای تەسەوف / لە نوسینی یاد نورسی»

وتارە ھەتیوەکان
شافعی